Tayri, d ass-aɣ yezdin gar yemdanen, d iḥulfan yesεan annar wessiεen di tudert, tecba tafat yettfeǧiǧen deg yal tiɣmert ur tesεi leqyud ur tesεi tilisa tezdeɣ deg wulawen am waṭan yetenṭaḍen, tayri d iḥulfan icebḥen tesdakel gar yemdanen ama d atmaten neɣ tassa d wayen turew tettili – d daɣen gar yemdukkal. Deg wammud id - gemraɣ asentel n tayri yufrar -d s wudem nniḍen d win i yezdin argaz d tmeṭṭut maca anegaru - agi yettili- d s tufra kan imi d tamsalt n nnif d lḥarma n tmeṭṭut ladɣa deg tmetti taqbaylit n zik - nni ulac amedyaz ur neccni ara ɣef tayri akken denna xardusi ḥasina « tayri d asentel yeṭṭuqten di tmedyazt taqbaylit » Ḥalli Ɛli, d yiwen seg – sen, yerra – as azal d ameqqran i tayri, d aya ara naf deg tezlit.